smcproject/ml-wiki-sentences huggingface dataset:
വേമുകൾ എല്ലായ്‌പ്പോഴും ബാൻഡ്‌വിഡ്ത്ത് ഉപയോഗിക്കുന്നതിലൂടെ മാത്രം നെറ്റ്‌വർക്കിന് ചില ദോഷങ്ങൾ വരുത്തുന്നു, അതേസമയം വൈറസുകൾ എല്ലായ്പ്പോഴും ടാർഗെറ്റുചെയ്‌ത കമ്പ്യൂട്ടറിലെ ഫയലുകളെ നശിപ്പിക്കുകയോ പരിഷ്‌ക്കരിക്കുകയോ ചെയ്യുന്നു.
മോറിസ് വേം, മൈഡൂം എന്നിവ പോലെയുള്ള ചില വേമുകൾ, അവ ബാധിക്കുന്ന സിസ്റ്റങ്ങളിൽ മാറ്റം വരുത്താൻ ശ്രമിക്കുന്നില്ല, ഇന്റർനെറ്റിൽ ട്രാഫിക് ജാം പോലെ അമിതമായ ട്രാഫിക്കുള്ള കമ്പ്യൂട്ടർ നെറ്റ്‌വർക്കുകളെ അടിച്ചമർത്തിക്കൊണ്ട് ഈ വേമുകൾക്ക് കാര്യങ്ങൾ താറുമാറാക്കാൻ സാധിക്കും.
അവയുടെ ദ്രുതഗതിയിലുള്ള വ്യാപനം കാരണം ഉദ്ദേശിക്കാത്ത പ്രശ്നങ്ങൾ ഉണ്ടാക്കുകയും ചെയ്യും.
കേടുപാടുകൾ വരുത്തുന്ന പേലോഡ് ഇല്ലാതെ പോലും, ഈ വേമുകൾക്ക് അതിവേഗം വ്യാപിക്കാനും, നെറ്റ്‌വർക്ക് ട്രാഫിക് വർദ്ധിപ്പിക്കുകയും ചെയ്യുന്നതിലൂടെ കാര്യമായ തടസ്സങ്ങൾ സൃഷ്ടിക്കാൻ കഴിയും.
ചരിത്രം കമ്പ്യൂട്ടർ ഹിസ്റ്ററി മ്യൂസിയത്തിലെ മോറിസ് വേം സോഴ്‌സ് കോഡ് അടങ്ങിയ ഫ്ലോപ്പി ഡിസ്‌കെറ്റ്
"വേം" എന്ന യഥാർത്ഥ പദം ആദ്യമായി ഉപയോഗിച്ചത് ജോൺ ബ്രണ്ണറുടെ 1975 ലെ നോവലായ ദി ഷോക്ക് വേവ് റൈഡറിലാണ്.
നിക്ലാസ് ഹാഫ്ലിംഗർ ഒരു വലിയ ഇന്റർനെറ്റ് സ്പേസ് നിയന്ത്രിക്കുന്ന പ്രധാനപ്പെട്ട ആളുകൾക്കെതിരെ ചാരപ്പണി ചെയ്യാൻ ഒരു കമ്പ്യൂട്ടർ ബഗ് ഉണ്ടാക്കുന്നു, അത് എല്ലാവർക്കും എതിരെ ഒരേപോലെ പ്രവർത്തിക്കുന്നു.
അവരുടെ ശക്തി നശിപ്പിക്കാനും അവർ ചെയ്യുന്നതിനെ കുറിച്ച് പഠിക്കാനുമാണ് അദ്ദേഹം അത് ചെയ്തത്.
റീപ്പർ എന്ന് വിളിക്കപ്പെടുന്ന രണ്ടാമത്തെ കമ്പ്യൂട്ടർ വേം യഥാർത്ഥത്തിൽ കമ്പ്യൂട്ടറുകളുടെ ലോകത്തിലെ ഒരു നല്ല ഉദ്ദേശത്തിനായി രൂപകൽപ്പന ചെയ്തിട്ടുള്ളതാണ്.
റേ ടോംലിൻസൺ ആണ് ഇത് നിർമ്മിച്ചത്, ഇത് ഇന്റർനെറ്റിന്റെ ആദ്യകാല പതിപ്പായ ആർപാനെറ്റിൽ ഉപയോഗിച്ചു.
1971-ൽ പ്രശ്‌നമുണ്ടാക്കിയ ആദ്യത്തെ കമ്പ്യൂട്ടർ വേമായ ക്രീപ്പറിനെ കണ്ടെത്തി നീക്കം ചെയ്യുക എന്നതായിരുന്നു അതിന്റെ ജോലി.
അതിനാൽ, റീപ്പർ ആദ്യകാല ആന്റിവൈറസ് പോലെയായിരുന്നു.
ക്രീപ്പർ മൂലമുണ്ടാകുന്ന ഡിജിറ്റൽ കുഴപ്പങ്ങൾ വൃത്തിയാക്കാൻ ഉദ്ദേശിച്ചുള്ളതാണ് പ്രോഗ്രാം.
1988 നവംബർ 2-ന്, കോർണെൽ സർവ്വകലാശാലയിൽ പഠിച്ചിരുന്ന റോബർട്ട് ടപ്പൻ മോറിസ് എന്ന വിദ്യാർത്ഥി മോറിസ് വേമിനെ പുറത്തിറക്കി, ഇത് ആദ്യകാല ഇന്റർനെറ്റിൽ വളരെയധികം കുഴപ്പങ്ങൾ സൃഷ്ടിച്ച ഒരു കമ്പ്യൂട്ടർ പ്രോഗ്രാമായിരുന്നു.
ഇത് നിരവധി കമ്പ്യൂട്ടറുകളെ കുഴപ്പത്തിലാക്കി, അന്ന് ഇന്റർനെറ്റുമായി കണക്‌റ്റ് ചെയ്‌തിരിക്കുന്ന കമ്പ്യൂട്ടറുകളുടെ പത്തിലൊന്നിനെയും ഇത് ബാധിച്ചു.
ഓൺലൈനിൽ വ്യാപകമായ പ്രശ്നങ്ങൾ സൃഷ്ടിച്ച ആദ്യത്തെ പ്രധാന കമ്പ്യൂട്ടർ വേമുകളിൽ ഒന്നായിരുന്നു ഇത്.
മോറിസ് അപ്പീൽ പ്രക്രിയയ്ക്കിടെ, ഓരോ ഇൻസ്റ്റാളേഷനിൽ നിന്നും വേമിനെ നീക്കം ചെയ്യുന്നതിനുള്ള ചെലവ് 200 ഡോളറിനും 53,000 ഡോളറിനും ഇടയിലാണെന്ന് യുഎസ് കോടതി കണക്കാക്കി; ഈ പ്രവർത്തനം സേർട്ട്(CERT) കോർഡിനേഷൻ സെന്റർ , ഫാജ് മെയിലിംഗ് ലിസ്റ്റ് എന്നിവയുടെ രൂപീകരണത്തിന് കാരണമായി.
1986-ലെ കംപ്യൂട്ടർ ഫ്രോഡ് ആന്റ് അബ്യൂസ് ആക്ട് പ്രകാരം ആദ്യമായി വിചാരണ ചെയ്യപ്പെടുകയും ശിക്ഷിക്കപ്പെടുകയും ചെയ്ത വ്യക്തിയാണ് മോറിസ്.
കമ്പ്യൂട്ടർ വൈറസ് ഇംഗ്ലീഷ് വിലാസം https://ml.wikipedia.org/wiki/Computer_virus ബ്രെയിൻ വൈറസിന്റെ ഹെക്‌സ് ഡംപ്, ഐബിഎം പേഴ്‌സണൽ കമ്പ്യൂട്ടറിനും (ഐബിഎം പിസി) അതിന്റെ കോംപാറ്റിബിളുകൾക്കുമുള്ള ആദ്യത്തെ കമ്പ്യൂട്ടർ വൈറസായി പൊതുവെ കണക്കാക്കപ്പെടുന്നു.
കമ്പ്യൂട്ടർ ശാസ്ത്രത്തിൽ , കമ്പ്യൂട്ടറുകളുടെ പ്രവർ‍ത്തനത്തെ തകരാറിലാക്കാൻ എഴുതപ്പെടുന്ന സോഫ്‌റ്റ്‌വെയർ പ്രോഗ്രാമുകളെയാണ്‌ കമ്പ്യൂട്ടർ വൈറസ്‌ അഥവാ കമ്പ്യൂട്ട൪ സാംക്രമികാണു എന്നു പറയുന്നത്‌.
ഈ വൈറസുകളുടെ ആവർത്തനം വിജയിക്കുകയാണെങ്കിൽ, ഒരു കമ്പ്യൂട്ടർ വൈറസ് കൊണ്ട് "ബാധിച്ചതായി" പറയപ്പെടുന്നു, ഇത് ജൈവ വൈറസുകളിൽ നിന്ന് ഉരുത്തിരിഞ്ഞ പദമാണിത്.
VIRUS എന്നത് Vital Information Resources Under Siege എന്ന വാക്കിന്റെ ചുരുക്കെഴുത്താണ്.
സൂക്ഷ്മ ജീവിയായ വൈറസിനെപ്പൊലെ തന്നെ, സ്വയം പടരാനും, ഒരു കമ്പ്യൂട്ടറിൽ നിന്നു മറ്റൊന്നിലേക്കു സഞ്ചരിക്കാനും , കമ്പ്യൂട്ടറിൽ നാശങ്ങൾ സൃഷ്ടിക്കാനും കഴിവുള്ളവയാണ്‌ മിക്കവാറും എല്ലാ വൈറസുകളും.
ഇവ ഉപയോക്താവിന്റെ അനുവാദമോ,അറിവോ ഇല്ലാതെ തന്നെ കമ്പ്യൂട്ടറിലേക്ക് പക൪ത്തപ്പെടുകയും പ്രവർത്തനം ആരംഭിക്കുകയും ചെയ്യും.
ഇന്റർനെറ്റ് , ഫ്ലോപ്പി ഡിസ്ക് , സി.ഡി. , യു.എസ്.ബി ഡ്രൈവ് എന്നിവയിലൂടെയാണ്‌ വൈറസുകൾ പ്രധാനമായും വ്യാപിക്കുന്നത്.1970 കളിൽ ഇറങ്ങിയ ക്രീപ്പർ ആണ് ലോകത്തിൽ ആദ്യമായി കണ്ടെത്തിയ കമ്പ്യൂട്ട൪ സാംക്രമികാണു.
മെലിസ പോലുള്ള ചില വൈറസുകൾ, കോടിക്കണക്കിനു രൂപയുടെ നാശനഷ്ടങ്ങൾ ഉണ്ടാക്കിയിട്ടുണ്ട്‌.
വൈറസുകളെ പ്രതിരോധിക്കാൻ, കമ്പോളത്തിൽ, സാംക്രമികാണു രോധ തന്ത്രാശങ്ങൾ ( ആന്റി-വൈറസ്‌ സോഫ്ട്‌വെയറുകൾ‍ ) ലഭ്യമാണ്‌.
കമ്പ്യൂട്ടർ വൈറസുകൾക്ക് സാധാരണയായി ഒരു ഹോസ്റ്റ് പ്രോഗ്രാം ആവശ്യമാണ്.
ഹോസ്റ്റ് പ്രോഗ്രാമിലേക്ക് വൈറസ് സ്വന്തം കോഡ് എഴുതുന്നു.
പ്രോഗ്രാം പ്രവർത്തിക്കുമ്പോൾ, എഴുതിയ വൈറസ് പ്രോഗ്രാം ആദ്യം എക്സിക്യൂട്ട് ചെയ്യുന്നു, ഇത് കമ്പ്യൂട്ടർ വൈറസ് ബാധക്കും, നാശത്തിനും കാരണമാകുന്നു.
ഒരു കമ്പ്യൂട്ടർ വേമിന് ഒരു ഹോസ്റ്റ് പ്രോഗ്രാം ആവശ്യമില്ല, കാരണം ഇത് ഒരു സ്വതന്ത്ര പ്രോഗ്രാമോ കോഡ് ചങ്കോ ആണ്.
അതിനാൽ, ഇത് ഹോസ്റ്റ് പ്രോഗ്രാമിനാൽ പരിമിതപ്പെടുത്തിയിട്ടില്ല, എന്നാൽ സ്വതന്ത്രമായി പ്രവർത്തിക്കാനും ആക്രമണങ്ങൾ സജീവമായി നടത്താനും കഴിയും.
"സങ്കീർണ്ണമായ ഓട്ടോമാറ്റ സിദ്ധാന്തവും ഓർഗനൈസേഷനും" എന്നതിനെക്കുറിച്ച് ഇല്ലിനോയിസ് സർവകലാശാലയിൽ പ്രഭാഷണങ്ങൾ നടത്തിയ ജോൺ വോൺ ന്യൂമാൻ 1949-ൽ സ്വയം പകർത്തുന്ന കമ്പ്യൂട്ടർ പ്രോഗ്രാമുകളുടെ സിദ്ധാന്തത്തെക്കുറിച്ചുള്ള ആദ്യത്തെ അക്കാദമിക് പ്രവർത്തനം നടത്തി.
വോൺ ന്യൂമാന്റെ കൃതി പിന്നീട് "സ്വയം പുനർനിർമ്മിക്കുന്ന ഓട്ടോമാറ്റ സിദ്ധാന്തം" എന്ന പേരിൽ പ്രസിദ്ധീകരിക്കപ്പെട്ടു.
ഒരു കമ്പ്യൂട്ടർ പ്രോഗ്രാം എങ്ങനെ സ്വയം പുനർനിർമ്മിക്കാമെന്ന് വോൺ ന്യൂമാൻ തന്റെ ലേഖനത്തിൽ വിവരിച്ചു.
സ്വയം പുനർനിർമ്മിക്കുന്ന കമ്പ്യൂട്ടർ പ്രോഗ്രാമിനായുള്ള വോൺ ന്യൂമാന്റെ രൂപകൽപ്പന ലോകത്തിലെ ആദ്യത്തെ കമ്പ്യൂട്ടർ വൈറസായി കണക്കാക്കപ്പെടുന്നു, കൂടാതെ അദ്ദേഹം കമ്പ്യൂട്ടർ വൈറോളജിയുടെ സൈദ്ധാന്തിക "പിതാവ്" ആയി കണക്കാക്കപ്പെടുന്നു.
1972-ൽ, വെയ്ത്ത് റിസാക്ക് നേരിട്ട് വോൺ ന്യൂമാന്റെ സെൽഫ് റിപ്ലിക്കേഷനെ കുറിച്ചുള്ള സൃഷ്ടിയെ അടിസ്ഥാനമാക്കി, "മിനിമൽ ഇൻഫർമേഷൻ എക്സ്ചേഞ്ച് ഉപയോഗിച്ച് സ്വയം പുനർനിർമ്മിക്കുന്ന ഓട്ടോമാറ്റ" എന്ന ലേഖനം പ്രസിദ്ധീകരിച്ചു.
വിവിധതരം കമ്പ്യൂട്ടർ വൈറസുകൾ ആഡ്‌വെയർ Adware)
അനുവാദം കൂടാതെ പരസ്യം ചേർക്കുന്ന വൈറസുകളാണ് ഇവ.
ബാക്ക്ഡോർസ്(Backdoors) ബൂട്ട് വൈറസുകൾ(Boot viruses) ബോട്ട്നെറ്റ് (Bot-Net) ഡയലർ(Dialer) ഗ്രെവെയർ(Grayware) കീസ്ട്രോക് ലോഗിങ്(Keystroke logging) മാക്രൊ വൈറസുകൾ(Macro viruses‌) പോളിമോർഫ് വൈറസുകൾ(Polymorph viruses) പ്രോഗ്രാം വൈറസുകൾ(Program viruses) സ്ക്രിപ്റ്റ് വൈറസുകൾ(Script viruses) വേം(worms) സ്പൈവെയർ(Spyware) ട്രോജൻ കുതിര(Trojan horses) (Recycler) അനുബന്ധവിഷയങ്ങൾ കമ്പ്യൂട്ടർ വൈറസുകളുടെ ചരിത്രം കമ്പ്യൂട്ടർ സുരക്ഷ ആന്റിവൈറസ്
http://www.viruslist.com/en/viruses/encyclopedia?chapter=153310937 Archived 2006-10-16 at the Wayback Machine .
അവലംബം ↑ ↑ ↑ ↑ ↑ ↑ ↑ Éric Filiol, Computer viruses: from theory to applications, Volume 1 Archived 2017-01-14 at the Wayback Machine .
, Birkhäuser, 2005, pp. 19–38 ISBN 2-287-23939-1 .
കമ്പ്യൂട്ടർ ബാബ
നാംദോ ദാസ് ത്യാഗി ഒരു ഇന്ത്യൻ ഹിന്ദു സന്യാസിയാണ്.  'മാ നർമ്മദാ, മാ ക്ഷിപ്ര, മാ മന്ദാകിനി നദി ട്രസ്റ്റിന്റെ' ചെയർമാനായി ഇദ്ദേഹത്തെ മധ്യപ്രദേശിലെ കോൺഗ്രസ് ഭൂരിപക്ഷത്തിലുള്ള കമൽ നാഥ് സർക്കാർ നിയമിച്ചു .
ശിവരാജ് സിംഗ് ചൗഹാൻ മന്ത്രിസഭയിൽ ഇദ്ദേഹം ഒരു മന്ത്രിയായിരുന്നു .
കമ്പ്യൂട്ടർ ബാബയുടെ യഥാർത്ഥ പേര് നാംഡോ ദാസ് ത്യാഗി ആണ്.
1998 ൽ നരസിംഹപൂരിലെ സന്യാസിയായ ഇദ്ദേഹം കമ്പ്യൂട്ടർ ബാബ എന്ന പേരിലാണ് അറിയപ്പെടുന്നത്.
തന്റെ ലാപ്ടോപ്പ് എല്ലാ സമയം കൊണ്ടുനടക്കുന്നതു കാരണമാണ് ഈ പേര് ലഭിച്ചത്.
ന്യൂസ് 18 ചാനൽ ഇങ്ങനെ എഴുതി: "ത്യാഗിയുടെ ഗാഡ്ജറ്റിലും സാങ്കേതികതവിദ്യയിലുമുള്ള താല്പര്യം ഞങ്ങളിൽ മതിപ്പുളവാക്കുന്നു."
മധ്യപ്രദേശ് ഇൻഡോർ നഗരത്തിൽ നിന്നുമുള്ളയാളാണ് കമ്പ്യൂട്ടർ ബാബാ.
കൂടാതെ ദിഗംബർ അഖാറയിലെ അംഗവുമാണ് ബാബ.
2014 ഫെബ്രുവരിയിൽ ആം ആദ്മി പാർട്ടിയോട് 2014 ലെ പൊതുതിരഞ്ഞെടുപ്പിൽ മധ്യപ്രദേശിൽനിന്നുള്ള സ്ഥാനാർത്ഥിയായി തന്നെ പ്രഖ്യാപിക്കണമെന്ന് കമ്പ്യൂട്ടർ ബാബ അഭ്യർത്ഥിച്ചു.
ഭാരതീയ ജനതാപാർട്ടിയിലും രാഷ്ട്രീയ സ്വയം സേവക് സംഘിലും ചേരാതിരുന്നതിനുള്ള തന്റെ തീരുമാനത്തിന് പ്രത്യുപകാരമായാണ് അദ്ദേഹം ഈ അഭ്യർത്ഥന നടത്തിയത്.
"കാവി ബ്രിഗേഡ് എല്ലാക്കാലത്തും സാധുക്കളെ ചൂഷണം ചെയ്യുകയല്ലാതെ മറ്റൊന്നും ചെയ്തിട്ടില്ല" എന്ന് അദ്ദേഹം പറഞ്ഞു.
2015 ജനുവരിയിൽ കമ്പ്യൂട്ടർ ബാബ പി.കെ. എന്ന ചിത്രം നിരോധിക്കണമെന്ന് ആവശ്യപ്പെട്ടു.
ഈ സിനിമ ഹിന്ദു മതത്തെ പരിഹസിച്ചതായി അദ്ദേഹം പറഞ്ഞു.
2018 മാർച്ചിൽ കമ്പ്യൂട്ടർ ബാബയും യോഗേന്ദ്ര മഹന്ത്വും നർമ്മദാ രഥയാത്ര എന്ന ഒരു യാത്രനടത്തുമെന്ന് ആഹ്വാനം ചെയ്തു.
അത് ഏപ്രിൽ 1 മുതൽ 45 ദിവസം വരെ നടത്താനായിരുന്നു പദ്ധതി.
നർമ്മദ യിലെ തീരങ്ങളിൽ മരം നടുന്ന സമയത്ത് നടന്നിരുന്ന അഴിമതിക്കെതിരെ പ്രതിഷേധിക്കാനായിരുന്നു യാത്ര.
എന്നാൽ മാർച്ച് 31 ന് മുഖ്യമന്ത്രിയുടെ ഓഫീസ് ഇവരുമായി ചർച്ച നടത്തുന്നതിന് യോഗം വിളിച്ചു.
പിന്നീട് അവർ ആ യാത്ര റദ്ദാക്കുകയും ചെയ്തു.
തുടർന്ന്, നർമ്മദ നദിയുടെ തീരത്തുള്ള "മരം നടൽ, വൃക്ഷസംരക്ഷണം, ശുചിത്വം" എന്ന പദ്ധതിയെക്കുറിച്ച് അന്വേഷിക്കാൻ ഒരു കമ്മിറ്റി നിയോഗിക്കപ്പെട്ടു.
2018 ഏപ്രിൽ 4 ന് കംപ്യൂട്ടർ ബാബക്കും മറ്റ് 4 സന്യാസിമാർക്കും "മിനിസ്റ്റർ ഓഫ് സ്റ്റേറ്റ്" (മന്ത്രിസ്ഥാനം) പദവി നൽകി.
പ്രതിപക്ഷ പാർട്ടിയായ ഇന്ത്യൻ നാഷണൽ കോൺഗ്രസ് ഈ പരിപാടിയെ രാഷ്ട്രീയപ്രീണനത്തിന്റെ ഒരു ഉദാഹരണമായി വിശേഷിപ്പിച്ചു.
കമ്പ്യൂട്ടർ ബാബ തങ്ങളുടെ പ്രവർത്തനത്തിനുള്ള പ്രതിഫലമാണ് ലഭിച്ചത് എന്ന് പറഞ്ഞുകൊണ്ട് സ്വയം പ്രതിരോധിച്ചു.
കമ്പ്യൂട്ടർ ബാബ യോഗേന്ദ്ര മഹാന്തുമായി ചേർന്ന് നർമ്മദ ഘോത്തല (രഥയാത്ര),  മധ്യപ്രദേശിലെ എല്ലാ ജില്ലകളിലും 2018 ഏപ്രിൽ 1 മുതൽ മെയ് 15 വരെ നടത്താൻ ആഹ്വാനം ചെയ്തിരുന്നു.
നർമ്മദ നദീതീരങ്ങളിലെ അനധികൃത മണൽ ഖനനത്തിനെതിരെ നടപടിയെടുക്കാനും ഇവിടങ്ങളിൽ മരങ്ങൾ നടാനുമുള്ള പദ്ധതിയിലെ അഴിമതി അന്വേഷിക്കണമെന്നും ആവശ്യപ്പെട്ടാണ് ഈ യാത്ര നടത്താൻ തീരുമാനിച്ചിരുന്നത്.
കിരാതാർജ്ജുനീയം This article may be expanded with text translated from the corresponding article in English .
(2021 ജൂൺ) Click [show] for important translation instructions.
A model attribution edit summary Content in this edit is translated from the existing English Wikipedia article at [[:en:Kirātārjunīya]]; see its history for attribution.
You should also add the template {{Translated|en|Kirātārjunīya}} to the talk page .
സംസ്കൃതത്തിലെ പഞ്ചമഹാകാവ്യങ്ങളിൽ ഒന്നാണ് കിരാതാർജ്ജുനീയം .
ഭാരവിയാണ് ഇതിന്റെ കർത്താവ്.
മഹാഭാരതത്തിൽ നിന്നുമാണ് ഇതിന്റെ കഥാതന്തു സ്വീകരിച്ചിട്ടുള്ളത്.
പേര് സൂചിപ്പിക്കുന്നതുപോലെ കിരാതനും (പരമശിവൻ കിരാതവേഷം കെട്ടിയത്) അർജ്ജുനനും ആണ് പ്രധാന കഥാപാത്രങ്ങൾ.
അർജ്ജുനൻ മഹാദേവനെ തപസ്സ് ചെയ്യുകയും തുടർന്ന് അർജ്ജുനനെ പരീക്ഷിക്കാൻ ശിവൻ കിരാതവേഷത്തിൽ വരികയും പിന്നീടുണ്ടാവുന്ന സംഘർഷങ്ങൾക്ക് ശേഷം ശിവൻ അർജ്ജുനന് 'പാശുപതാസ്ത്രം ' നൽകി അനുഗ്രഹിക്കുകയും ചെയ്യുന്നതാണ് ഇതിവൃത്തം.
കിരിത്കുമാർ മൻസുഖ്‌ലാൽ ആചാര്യ
കുഷ്ഠരോഗ നിർമാർജനത്തിനായി നടത്തിയ സേവനങ്ങളിൽ പ്രശസ്തനായ ഇന്ത്യൻ ഡെർമറ്റോളജിസ്റ്റാണ് കിരിത്കുമാർ മൻസുഖ്‌ലാൽ ആചാര്യ .
വൈദ്യശാസ്ത്ര, സാമൂഹ്യ സേവന മേഖലകളിലെ സമഗ്ര സംഭാവനകളെ മാനിച്ച് 2014-ൽ ഏറ്റവും ഉയർന്ന സിവിലിയൻ അവാർഡായ പത്മശ്രീ അവാർഡ് നൽകി ഇന്ത്യാ സർക്കാർ അദ്ദേഹത്തെ ആദരിച്ചു.
കിരിത്കുമാർ മൻസുഖ്‌ലാൽ ആചാര്യ, അദ്ദേഹത്തിന്റെ കൂടുതൽ അറിയപ്പെടുന്ന പേരായ, കെ.എം. ആചാര്യ എന്ന പേരിനാൽ പ്രശസ്തനാണ്.
പശ്ചിമ ഇന്ത്യൻ സംസ്ഥാനമായ ഗുജറാത്തിലെ സൗരാഷ്ട്ര സ്വദേശിയാണ്.
പ്രധാനമായും അദ്ദേഹം ജോലി ചെയ്തത് പ്രൊഫസർ എന്ന നിലയിൽ ജാംനഗറിലെ എം‌പി ഷാ മെഡിക്കൽ കോളേജിലെ ത്വക്ക്, ലൈംഗിക രോഗങ്ങൾ (എസ്ടിഡി), കുഷ്ഠം എന്നിവയുടെ വിഭാഗം മേധാവി എന്നനിലയിലായിരുന്നു.
സേവനത്തിൽ നിന്ന് വിരമിച്ച ശേഷം മഹാത്മാഗാന്ധി കുഷ്ഠരോഗ സൊസൈറ്റി നടത്തുന്നു.
കിരാതംഓട്ടൻ‌തുള്ളൽ
കലക്കത്ത് കുഞ്ചൻ നമ്പ്യാർ ആവിഷ്കരിച്ച ജനകീയ കലാരൂപമാണ് ഓട്ടൻതുള്ളൽ.
സാധാരണക്കാരന്റെ കഥകളിയെന്നും ഓട്ടൻതുള്ളൽ അറിയപ്പെടുന്നു.
മഹാഭാരതം വനപർവ്വത്തിൽ വർണ്ണിക്കുന്ന കിരാതർജ്ജുനീയം കഥയാണ് നമ്പ്യാർ തുള്ളൽപ്പാട്ടിന് സ്വീകരിച്ചത്.
പാണ്ഡവരുടെ വനവാസകാലത്ത് വേദവ്യാസന്റെ ഉപദേശപ്രകാരം അർജ്ജുനൻ ദിവ്യാസ്ത്രം സമ്പാദിക്കാൻ ശിവനെ തപസ്സ് ചെയ്യുന്നു.
തനിക്ക് സ്ഥാനനഷ്ടം ഉണ്ടാകുമെന്ന് ഭയപ്പെട്ട് ഇന്ദ്രൻ മകന്റെ തപസ്സ് മുടക്കാൻ മൂകാസുരനെ നിയോഗിച്ചു.
ഒരു ഭീമൻ കിട്ടിയുടെ രൂപമെടുത്ത അസുരൻ അവസരം പാർത്തിരുന്നു.
അർജ്ജുനൻ ഘോരമായ തപസ്സ് തുടർന്നു.
മുനിമാർ തപസിന്റെ തീവ്രതയയും വിജയന്റെ വ്യൂകളും മഹേശനെ ഉണർത്തിച്ചു.
അർജ്ജുനന്റെ വിശമാവസ്ഥ അവസാനിപ്പിക്കണമെന്ന് പാർവ്വതിയും ശിവനോട് അപേക്ഷിച്ചു.
പാണ്ഡവാൻ ഗർവ്വ് ശമിപ്പിക്കാനും തപസ്സ് പരീക്ഷിക്കാനും മഹേശൻ കാട്ടാള രാജാവിൻറെ രൂപം പൂണ്ട് തപോഭൂമിയിൽ എത്തി.
പാർവതി കാട്ടാളത്തിയുടെയും ഭൂതഗണങ്ങൾ വനവേടന്മാരുടെയും രൂപമെടുത്തു.
ഈ അവസരം കിടി അർജുനനെ ആക്രമിക്കാൻ ചെന്നു.
വിജയൻ ശരമെയ്ത് അവനെ വീഴ്ത്തി .
ഇതേസമയം കാട്ടാളനും ശരംപ്രയോഗിച്ചു.
അമ്പേറ്റു വീണ കിടിയുടെ അവകാശത്തിനായി ഇരുവരും തർക്കിച്ചു.
തുടർന്ന് പൊരിഞ്ഞ പോരാട്ടം നടന്നു.
ഒടുവിൽ ആർക്കും ജയം ഇല്ലെന്ന് ബോധ്യമായി.
കാട്ടാളൻ സാധാരണക്കാരൻ അല്ലെന്ന് മനസ്സിലാക്കി അർജുനൻ അദ്ദേഹത്തിൻറെ പാദത്തിൽ വീണു.
ശിവൻ വിശ്വരൂപം പൂണ്ട് പാണ്ഡുപുത്രനെ അനുഗ്രഹിച്ച ദിവ്യായുധങ്ങൾ നൽകി.
തുള്ളൽ പാട്ടിന് ആധാരം ഈ കഥയാണ്.
നമ്പ്യാർ ഇതിൽ ചില മാറ്റങ്ങൾ വരുത്തുകയും കണ്ടതും കേട്ടതും എല്ലാം കൂട്ടിച്ചേർക്കുകയും ചെയ്തിരിക്കുന്നു.
കിരത് ഭട്ടാൽ ഇംഗ്ലീഷ് വിലാസം https://ml.wikipedia.org/wiki/Kirat_Bhattal
ഒരു ഇന്ത്യൻ ചലച്ചിത്ര നടിയാണ് കിരത് അല്ലെങ്കിൽ കീരത്ത് എന്ന് പ്രൊഫഷണലായി അറിയപ്പെടുന്ന കിരത് ഭട്ടൽ (ജനനം 26 ജനുവരി 1985 ലൈബീരിയയിലെ മൺറോവിയയിൽ ).
മോഡലിംഗ് വേഷങ്ങളിൽ അരങ്ങേറ്റം കുറിച്ച അവർ പിന്നീട് തമിഴ് സിനിമാ വ്യവസായത്തിൽ ഒരു മുന്നേറ്റം നടത്തി.
2014 നവംബർ 2 ന് നടൻ വി.ജെ ഗൗരവ് കപൂറിനെ വിവാഹം കഴിച്ചു.
സനാവറിലെ ലോറൻസ് സ്കൂളിൽ വിദ്യാഭ്യാസം പൂർത്തിയാക്കിയ ശേഷം, കിരാത് ഒരു സാഫി പരസ്യത്തിൽ അരങ്ങേറി.
തുടർന്ന് ഫെയർ ആൻഡ് ലവ്ലി , സിയാറാം , ലാക്മെ തുടങ്ങിയ വിവിധ കാമ്പെയ്‌നുകളിലേക്ക് പോയി.
അതിനുശേഷം ബോളിവുഡ് ചലച്ചിത്രമേഖലയിൽ വലിയ നേട്ടമുണ്ടാക്കിയ സഹ ഇന്ത്യക്കാരിയായ റൈമ സെന്നിനോടൊപ്പം പരസ്യം ചെയ്തു.
തുടർന്ന് കിരാത് ദക്ഷിണേന്ത്യയിൽ ചെന്നൈയിലെ ശ്രീ കുമാരൻ സിൽക്സിന് മോഡലായി.
തെലുങ്ക് ചിത്രമായ ഡോങ്കോഡി പെല്ലിയിലാണ് കിരാത് അരങ്ങേറ്റം കുറിച്ചത്.
അനുഷ്ക ഷെട്ടി പ്രൊജക്റ്റിൽ നിന്ന് പിന്മാറിയതിന് ശേഷം തന്റെ ആദ്യ പ്രധാന ചിത്രമായ വട്ടാരത്തിൽ ഒപ്പിട്ടു.
വട്ടാരത്തിൽ ആര്യയും നെപ്പോളിയനും അഭിനയിച്ചിരുന്നുണ്ട്.
തോക്ക് വിൽക്കുന്നയാളുടെ പ്രണയത്തിന്റെ കഥയാണ് വട്ടാരം പറയുന്നത്.
വട്ടാരത്തിന് ശേഷം ഭാവിയിൽ വീണ്ടും കിരാത്തിനൊപ്പം പ്രവർത്തിക്കാനുള്ള ആഗ്രഹം ആര്യ പ്രകടിപ്പിച്ചു.
ധനുഷിനൊപ്പം ദേശിയ നെടുഞ്ചലൈ 47 എന്ന പ്രോജക്റ്റ് ചെയ്യാൻ അവർ സൈൻ അപ്പ് ചെയ്തു.
പക്ഷേ പദ്ധതി വൈകുകയും പിന്നീട് റദ്ദാക്കുകയും ചെയ്തു.
ഏകദേശം മൂന്ന് മാസത്തോളം ഈ സിനിമ പ്രവർത്തനരഹിതമായിരുന്നതിനാൽ ഭട്ടാൽ പ്രജ്വൽ ദേവരാജിനൊപ്പം ഗെലയ എന്ന കന്നഡ സിനിമയിൽ ഒപ്പുവച്ചു.
അത് ഹിറ്റായി പ്രഖ്യാപിക്കപ്പെട്ടു.
ജെനീലിയയും ജയം രവിയും അഭിനയിച്ച തെലുങ്ക് ഭാഷയിലെ ബൊമ്മറില്ലുവിന്റെ റീമേക്കായിരുന്നു ഇത്.
ഹ്രസ്വമായ ഒന്നാണെങ്കിലും ചിത്രത്തിലെ അഭിനയത്തിന് അവർക്ക് മികച്ച അവലോകനങ്ങൾ ലഭിച്ചു.
ജെനിലിയ എന്ന നായികയെ മറികടന്നതായി ചില അവലോകനങ്ങൾ പറഞ്ഞിട്ടുണ്ട്.
റിലീസ് ചെയ്ത ആദ്യ മാസത്തിൽ തന്നെ 30 കോടി കളക്ഷൻ നേടിയ ചിത്രം വൻ വിജയമായി മാറി.
സില്ലുനു ഒരു കടൽ, ദൊരൈ എന്നീ സിനിമകളുടെ സംവിധായകൻ കൃഷ്ണനൊപ്പം അർജുൻ സർജയെ നായകനാക്കി ഒരു തമിഴ് ചിത്രത്തിലും അവർ ഒപ്പുവച്ചു.
നടി ബാർബറ മോറി , ടിവി അവതാരകയായ അർച്ചന വിജയ , മോഡൽ ഡിയാന്ദ്ര സോറസ്, യാന ഗുപ്ത എന്നിവരോടൊപ്പം ലൈഫ് മേയ് ഏക് ബാർ- വെൻ എയ്ഞ്ചൽസ് ഡേർ എന്ന ഒരു യാത്രാ ഷോയും അവർ ആതിഥേയത്വം വഹിക്കുന്നു.
2013 മാർച്ച് 18 ന് ആദ്യ എപ്പിസോഡ് സംപ്രേഷണം ചെയ്തു.
ഫോക്സ് ട്രാവലർ സംപ്രേഷണം ചെയ്ത സ്റ്റൈൽ ആന്റ് ദി സിറ്റി രണ്ട് സീസണുകളും അവർ ആതിഥേയത്വം വഹിച്ചു.
നാറ്റ് ജിയോ കവർഷോട്ട്: ഹെറിറ്റേജ് സിറ്റി ഓൺ നാഷണൽ ജിയോഗ്രാഫിക്കിന്റെ സീസൺ 4 അവർ ഇപ്പോൾ ഹോസ്റ്റുചെയ്യുന്നു.
ആദ്യ എപ്പിസോഡ് 2016 ഡിസംബർ 17 ന് സംപ്രേഷണം ചെയ്തു.
ലാക്മെ, ക്ലെയേഴ്സ്, ഫെയർ ആൻഡ് ലവ്‌ലി, മോട്ടറോള, എയർടെൽ, ഹീറോ ഹോണ്ട, കല്യാൺ ജൂവലേഴ്സ്, മാക്ലീൻസ്, ടിബിഇസെഡ് തുടങ്ങിയ വിവിധ ഉൽപ്പന്നങ്ങളുടെ ബ്രാൻഡ് അംബാസഡറും ടിവി പരസ്യങ്ങളും കിരത് നിർവഹിച്ചിട്ടുണ്ട്.
ലൈബീരിയയിൽ ജനിച്ച കിരാത്തിന്റെ കുടുംബം ചണ്ഡിഗഡിൽ നിന്നുള്ള ഒരു സിഖ് കുടുംബത്തിൽ പെട്ടതാണ്.
2014 നവംബർ 2 ന് ചണ്ഡിഗഡിൽ വച്ച് പ്രശസ്തനായ വി ജെ ഗൗരവ് കപൂറിനെ വിവാഹം കഴിച്ചു.
^ Neeti Sarkar, Five on a high.
Dated 17 March 2013 at The Hindu http://www.thehindu.com/features/metroplus/radio-and-tv/five-on-a-high/article4518895.ece
http://www.indiainfoline.com/Markets/News/FOX-Traveller-launches-new-season-of-most-successful-show-Style-and-the-City/5903582916 പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Kirat Bhattal
കിരിപ് ചാലിഹ
ഇന്ത്യയിലെ പതിനാലാം ലോക്സഭായിലെ അംഗമാണ് കിരിപ് ചാലിഹ (ജനനംഃ നവംബർ 1,1955) .
അസമിലെ ഗുവാഹത്തി നിയോജകമണ്ഡലത്തെയാണ് അദ്ദേഹം പതിനാലാം ലോക്സസഭയിൽ പ്രതിനിധീകരിച്ചത്.
ഇന്ത്യൻ നാഷണൽ കോൺഗ്രസ് (ഐഎൻസി) രാഷ്ട്രീയ പാർട്ടിയിലെ അംഗമാണ് കിരിപി ചാലിഹ.
അസമിലെ ശിവസാഗർ സ്വദേശിയാണ് അദ്ദേഹം.
മുമ്പ് ഗുവാഹത്തി ലോക്സഭാ മണ്ഡലത്തെ പ്രതിനിധീകരിച്ച് പത്താം ലോക്സഭ അംഗമായിരുന്നു.
അവലംബങ്ങൾ പുറത്തേക്കുള്ള കണ്ണികൾ ഇന്ത്യൻ പാർലമെന്റിന്റെ വെബ്സൈറ്റിലെ ഹോം പേജ്
കിരാ മുറതോവ ഇംഗ്ലീഷ് വിലാസം https://ml.wikipedia.org/wiki/Kira_Muratova
ഒരു സോവിയറ്റ്- ഉക്രേനിയൻ അവാർഡ് നേടിയ ചലച്ചിത്ര സംവിധായികയും തിരക്കഥാകൃത്തും റൊമാനിയൻ/ജൂത വംശജയായ നടിയും അസാധാരണമായ സംവിധായക ശൈലിക്ക് പേരുകേട്ടവളുമായിരുന്നു കിരാ ജോർജിയേവ്ന മുറതോവ (Russian: Кира Георгиевна Муратова; Romanian: Kira Gueórguievna Muratova; Ukrainian: Кіра Георгіївна Мура́това; née Korotkova, 5 November 1934 – 6 June 2018 ).
മുറതോവയുടെ സിനിമകൾ സോവിയറ്റ് യൂണിയനിൽ വലിയ തോതിൽ സെൻസർഷിപ്പിന് വിധേയമായി.
എന്നിട്ടും സമകാലിക റഷ്യൻ സിനിമയിലെ മുൻനിര വ്യക്തികളിൽ ഒരാളായി ഉയർന്നുവരാൻ മുറതോവയ്ക്ക് കഴിഞ്ഞു.
കൂടാതെ 1960-കൾ മുതൽ വളരെ വിജയകരമായ ഒരു ചലച്ചിത്ര ജീവിതം കെട്ടിപ്പടുക്കാനും കഴിഞ്ഞു.
നികിത മിഖാൽകോവ്, വാഡിം അബ്ദ്രഷിറ്റോവ്, അലക്‌സാണ്ടർ സൊകുറോവ്, അലക്‌സി ജർമ്മൻ, അലക്‌സി ബാലബനോവ് എന്നിവരോടൊപ്പം മുറതോവയും സോവിയറ്റ് യൂണിയന്റെ തകർച്ചയെ അതിജീവിച്ച റഷ്യയുടെ മുൻനിര സംവിധായകരായി കണക്കാക്കപ്പെടുന്നു.
അവളുടെ സൃഷ്ടിയെ ഒരുപക്ഷേ 'സിനിമാറ്റിക് ലോകനിർമ്മാണത്തിലെ ഏറ്റവും വ്യതിരിക്തവും ഏകീകൃതവുമായ പ്രവർത്തനങ്ങളിലൊന്ന്' എന്ന് വിശേഷിപ്പിക്കപ്പെടുന്നു.
മുറാതോവ തന്റെ കലാജീവിതത്തിന്റെ ഭൂരിഭാഗവും ഒഡേസയിൽ ചെലവഴിച്ചു.
ഒഡേസ ഫിലിം സ്റ്റുഡിയോയിൽ തന്റെ മിക്ക സിനിമകളും സൃഷ്ടിച്ചു.
അവലംബം Literature Donin [Донин, К. А.].
Кадр за кадром: Кира Муратова.
Хроника одного фильма.
: ООО «Атлант-ЮЭмСи», 2007.
119 с.
ISBN 978-966-8968-11-2 .
(in Russian) പുറംകണ്ണികൾ Kira Muratova എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) ഇന്റർനെറ്റ് മൂവി ഡാറ്റാബേസിൽ നിന്ന് Kira Muratova Kira Muratova fan site (Russian) —  films, biography, news, interviews, articles, photo gallery Interview with Muratova 2006 Nika (in Russian) Summary of Two in One (in Ukrainian) Photos of Muratova Kira Muratova and the Communist Love Triangle Kira Muratova
കിരാതൻ കാവ് ശിവക്ഷേത്രം, തഴക്കര
ആലപ്പുഴ ജില്ലയിൽ മാവേലിക്കര താലൂക്കിൽ തഴക്കര പഞ്ചായത്തിൽ വഴുവാടിയിലാണ് ശ്രീകിരാതൻ കാവ് ശിവക്ഷേത്രം .
അച്ചൻ കോവിലാറിന്റെ തീരത്ത് ഈ ക്ഷേത്രം സ്ഥിതിചെയ്യുന്നു.
വാസ്തുകല
തെക്കൻ കേരളത്തിലും തമിഴ്നാട്ടിലും പ്രചാരത്തിലുള്ള് കോവിൽ സമ്പ്രദായമാണ് ക്ഷേത്രനിർമ്മിതിയിൽ കാണുന്നത്.
കിരാതൻ കാവിൽ കിരാതരൂപിയാണ്.
വലതുകയ്യിൽ മുകളിലേക്ക്ചു പിടിച്ചരീതിയിൽ ചുരികയും (വാൾ) ഇടതുകയ്യിൽ കുത്തിപ്പിടിച്ചരീതിയിൽ പരിചയും എന്നതാണ് വിഗ്രഹ സമ്പ്രദായം.
മുമ്പിൽ മണ്ഡപത്തിൽ നന്ദി പ്രതിഷ്ഠ ഉണ്ട്.
വേട്ടക്കൊരുമകൻ അഥവാ കിരാതമൂർത്തി സങ്കല്പത്തിലാണ് ഇവിടെ ശിവനെ ആരാധിക്കപ്പെടുന്നത്.
നാട്ടുകാരുടെ ഒരു സമിതിയാണ് ഇന്ന് ഈ ക്ഷേത്രം കൈകാര്യം ചെയ്യുന്നത്.
മുമ്പ് ഒരു നായർ തറവാടിന്റെ വകയായിരുന്നു.
മാവേലിക്കര ചെങ്ങന്നൂർ പാതയിൽ കരയം വട്ടം കവലയിൽ നിന്നും നേരെ പോയി വഴുവാടി കവലയിൽനിന്നും മുന്നോട്ട് പോകുമ്പോൾ ഇടത്തോട്ട് ക്ഷേത്ര കമാനം കാണാം.
അവിടെ നിന്നും 500 മീറ്റർ മുന്നോട്ടുപോകുമ്പോൾ ഈ ക്ഷേത്രം കാണാനാകും.
മാവേലിക്കര -5 കിമി.
പുറത്തേക്കുള്ള കണ്ണികൾ kirathan kavu എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കോ ഫി ഫി ലേ ദ്വീപ് ലാൻഡ്സ്കേപ്പ് മായ ഉൾക്കടലിൽ പവിഴ പ്രചരണം പുരോഗമിക്കുന്നു മായ ബേ ബീച്ച് ഇംഗ്ലീഷ് വിലാസം https://ml.wikipedia.org/wiki/Ko_Phi_Phi_Le
തായ്‌ലൻഡിലെ മലാക്ക കടലിടുക്കിലുള്ള ഫി ഫി ദ്വീപസമൂഹത്തിലെ ഒരു ദ്വീപാണ് കോ ഫി ഫി ലേ ( Thai : เกาะพีพีเล ).
ക്രാബി പ്രവിശ്യയിലാണ് ദ്വീപ് സ്ഥിതി ചെയ്യുന്നത്.
ഹാറ്റ് നോപ്പാറത്ത് താര-മു കോ ഫി ഫി ദേശീയോദ്യാനത്തിന്റെ ഭാഗമാണ് ഭൂമിശാസ്ത്രം മായ ബേ
6.6 ചതരുശ്ര കിലോമീറ്റർ വിസ്തീർണ്ണമുള്ള കോ ഫി ഫൈ ലെ, ദ്വീപസമൂഹത്തിലെ രണ്ടാമത്തെ വലിയ ദ്വീപും കോ ഫി ഫൈ ഡോണിലെ ഏറ്റവും വലിയ ദ്വീപുമാണ്.
മായാ ബേ, ലോ സമാ എന്നീ രണ്ട് ആഴം കുറഞ്ഞ കടൽത്തീരങ്ങൾക്ക് ചുറ്റുമുള്ള കുത്തനെയുള്ള ചുണ്ണാമ്പുകല്ലുകളുടെ ഒരു വലയം ദ്വീപിൽ ഉൾപ്പെടുന്നു.
കുറഞ്ഞ വേലിയേറ്റ സമയത്ത്, ആഴമില്ലാത്ത വെള്ളവും പവിഴപ്പുറ്റുകളും കാരണം മായ ബേയിലേക്ക് കടലിൽ നിന്ന് നേരിട്ട് ബോട്ട് വഴി പ്രവേശിക്കാൻ കഴിയില്ല.
ബോട്ടുകൾ ആഴത്തിലുള്ള ലോ സമയിൽ നങ്കൂരമിടണം, ആളുകൾക്ക് മായാ ബേയിൽ എത്താൻ പാറകളിലൂടെയും കാടുകളിലൂടെയും ഒരു ചെറിയ ഭാഗത്തിലൂടെ നടക്കേണ്ടതുണ്ട്.
പ്രവേശന കവാടത്തിൽ ഒരു ചെറിയ പവിഴപ്പുറ്റോടുകൂടിയ പൈ ലെയ് എന്ന് വിളിക്കുന്ന ഒരു വലിയ ആഴമില്ലാത്ത ഫോർഡ് പോലെയുള്ള ഒരു പ്രവേശന കവാടവുമുണ്ട്.
മായ ബേയിൽ ജൈവ ദീപ്തിയായ പ്ലാങ്ക്ടൺ കാണപ്പെടുന്നുണ്ട്.
2015 ഒക്ടോബർ മുതൽ 2016 മെയ് വരെ ഹാറ്റ് നോപ്പാറത്ത് താര-മു കോ ഫി ഫൈ മറൈൻ നാഷണൽ പാർക്കിൽ നിന്ന് 1.2 ദശലക്ഷം വിനോദസഞ്ചാരികളിൽ നിന്ന് തായ്‌ലൻന്റ് കറൻസി 362 ദശലക്ഷം ബാറ്റ് വരുമാനം നേടി.
പരിസ്ഥിതി പ്രശ്നങ്ങൾ മായ ബേ ദ്വീപിന്റെ ഉൾക്കടലിൽ ബോട്ടുകൾ ലോങ്‌ടെയിൽ ബോട്ടുകൾ, മായ ബേ സ്പീഡ് ബോട്ടുകൾ, മായ ബേ മായ ബേ
1999 ഫെബ്രുവരിയിൽ പുറത്തിറങ്ങിയ ദി ബീച്ച് എന്ന ചലച്ചിത്രത്തിന്റെ നിർമ്മാണത്തിൽ കോ ഫി ഫൈ ലെ കൂടുതൽ "പറുദീസ പോലെയാക്കുന്നതിന് ട്വന്റ്റീത് ഫോക്സ് സെഞ്ച്വറി ബുൾഡോസറുകൾ ഉപയോഗിച്ച് സ്വാഭാവിക ഭൂപ്രകൃതിയിൽ മാറ്റങ്ങൾ വരുത്തി.
ചലച്ചിത്ര നിർമ്മാണം ചില മണൽക്കുന്നുകളിൽ മാറ്റം വരുത്തുകയും, ചില തെങ്ങുകളും മരങ്ങളും പുല്ലുകളും നീക്കി കടൽത്തീരത്തെ വിശാലമാക്കി.
വിനോദസഞ്ചാരികൾ ഉപേക്ഷിച്ച 5 ടൺ മാലിന്യങ്ങളും നിർമ്മാണ കമ്പനി ബീച്ചിൽ നിന്ന് നീക്കം ചെയ്തു.
റീപ്ലാന്റിംഗിനൊപ്പം ഇത് പുനസ്ഥാപിക്കുന്നതിനുള്ള ഓഫറുകളും സ്വീകരിച്ചില്ല.
കടൽത്തീരത്തെ പുനർനിർമ്മിക്കാനും അതിന്റെ സ്വാഭാവിക അവസ്ഥയിലേക്ക് തിരികെ കൊണ്ടുവരാനും ഫോക്സ് ഒരു ഫണ്ട് നീക്കിവച്ചു.
എന്നിരുന്നാലും, ആവാസവ്യവസ്ഥയുടെ നാശനഷ്ടം ശാശ്വതമാണെന്നും പുനസ്ഥാപന ശ്രമങ്ങൾ പരാജയപ്പെട്ടുവെന്നും പലരും വിശ്വസിച്ചതിനാൽ കേസുകൾ ഫയൽ ചെയ്തു.
ചിത്രീകരണം പരിസ്ഥിതിയെ ദോഷകരമായി ബാധിച്ചുവെന്നും നാശനഷ്ടങ്ങൾ വിലയിരുത്താൻ ഉത്തരവിട്ടതായും അപ്പീൽ കോടതി വിധി തായ്‌ലൻഡിലെ സുപ്രീം കോടതി ശരിവച്ചു.
കേസിലെ പ്രതികളിൽ ട്വന്റ്റീത് ഫോക്സ് സെഞ്ച്വറി ഫോക്സും ചില തായ് സർക്കാർ ഉദ്യോഗസ്ഥരും ഉൾപ്പെടുന്നു.
കോംഗോ (നോവൽ) ഇംഗ്ലീഷ് വിലാസം https://ml.wikipedia.org/wiki/Congo_(novel)
1980 ൽ ജോൺ മൈക്കൽ ക്രൈറ്റൺ എഴുതിയ ഒരു സയൻസ്-ഫിക്ഷൻ നോവൽ ആണ് കോംഗോ .
വജ്രങ്ങളും അന്വേഷിച്ചു കോംഗോ മഴക്കാടുകളിൽ പോയ ഒരു പര്യവേക്ഷണ സംഘത്തെ കാണാതാവുകയും അവരെ തേടി മറ്റൊരു സംഘം (ആംഗ്യ ഭാഷയിലൂടെ സംസാരിക്കുന്ന ഒരു ഗോറില്ല അടക്കം ) അവിടെ ചെല്ലുന്നതും അവിടെ പുരാതന വജ്ര ഖനിയിൽ അതിന്റെ കാവൽക്കാരായി പരിശീലിപ്പിച്ച കൊലയാളി ഗൊറില്ലകളുമായുള്ള ഏറ്റുമുട്ടലും ആണ് കഥാസാരം .
ഈ നോവലിനെ അടിസ്ഥാനം ആകി അതെ പേരിൽ 1995-ൽ ഫ്രാങ്ക് മാർഷൽ ഒരു ചലച്ചിത്രം സംവിധാനം ചെയ്യുകയുണ്ടായി.
അവലംബം http://www.michaelcrichton.com/congo/ ↑ https://schoolworkhelper.net/michael-crichtons-congo-summary-analysis/
കോ പോഡ ഇംഗ്ലീഷ് വിലാസം https://ml.wikipedia.org/wiki/Ko_Poda Ko Poda beach Ko Poda seen from Ko Thap
തായ് ലാന്റിലെ ഒ നംഗിൽ നിന്ന് ഏകദേശം 8 കിലോമീറ്റർ (5 മൈൽ) അകലെ ക്രാബി പ്രവിശ്യയിൽ സ്ഥിതിചെയ്യുന്ന പടിഞ്ഞാറൻ കടൽത്തീരത്തുള്ള  ഒരു ദ്വീപ് ആണ് കോ പോഡ.
ഹാറ്റ് നൊഫരത് തറ-മു കോ ഫി ഫി നാഷണൽ പാർക്കിന്റെ ഭരണത്തിൻ കീഴിലുള്ള മു കോ പോഡ, അല്ലെങ്കിൽ പോഡ ഗ്രൂപ്പ് ദ്വീപുകളുടെ ഭാഗമാണ് ഇത്.
കോ പോഡ, കോ കായി, കോ മോ, കോ താപ് എന്നിവയാണ് ഈ ഗ്രൂപ്പിൽ ഉൾപ്പെടുന്നത്.
അവലംബം Ko Poda എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
07°58′17″N 098°48′31″E ﻿ / ﻿ 7.97139°N 98.80861°E ﻿ / 7.97139; 98.80861
കോംഗോ നദി ഇംഗ്ലീഷ് വിലാസം https://ml.wikipedia.org/wiki/Congo_River ലോകത്തിലെ ഏറ്റവും ആഴമേറിയ നദിയാണ് കോംഗോ നദി.
പടിഞ്ഞാറൻ മദ്ധ്യ ആഫ്രിക്കയിലെ ഏറ്റവും വലിയ നദിയാണ് കോംഗോ നദി ( Congo River Kongo : Nzâdi Kôngo , French : Fleuve Congo , പോർച്ചുഗീസ് : Rio Congo ),.
സയർ നദി എന്നും അറിയപ്പെടുന്നു.
4,700 കിലോമീറ്റർ (2,922 മൈൽ) നീളമുള്ള കോംഗോ നൈലിന് പിന്നിലായി ആഫ്രിക്കയിലെ ഏറ്റവും നീളമേറിയ രണ്ടാമത്തെ നദിയാണ്.
ആകെ ജലപ്രവാഹത്തിന്റെ കാര്യത്തിലും നദീതടത്തിന്റെ വിസ്തീർണത്തിന്റെ കാര്യത്തിലും തെക്കേ അമേരിക്കയിലെ ആമസോണിന് പിന്നിലായി രണ്ടാം സ്ഥാനത്താണ് കോംഗോ.
നദീ മുഖത്ത് നിലനിന്നിരുന്ന പുരാതന കോംഗോ സാമ്രാജ്യത്തിൽ നിന്നാണ് നദിക്ക് ഈ പേര് ലഭിച്ചത്.
ഇതിന്റെ തീരത്ത് സ്ഥിതിചെയ്യുന്ന ഡെമോക്രാറ്റിക് റിപ്പബ്ലിക് ഓഫ് ദ കോംഗോ , റിപ്പബ്ലിക്ക് ഓഫ് ദ കോംഗോ എന്നീ രണ്ട് രാജ്യങ്ങളുടേയും പേരിന്റെ ഉൽപത്തി കോംഗോ നദിയിൽ നിന്നാണ്.
ഭൂമദ്ധ്യരേഖയെ രണ്ട് പ്രാവശ്യം മുറിച്ചുകടക്കുന്ന ഒരേയൊരു പ്രമുഖനദിയാണ് കോംഗോ.
കോംഗോ നദീതടപ്രദേശത്തിന്റെ വിസ്തൃതിയായ 4,000,000 km 2 (1,500,000 sq mi) , ആഫ്രിക്കയുടെ വിസ്തീർണ്ണത്തിന്റെ 13% വരും.
ഈ നദിയുടെ തെക്ക് ഭാഗത്തായി നിലനിന്നിരുന്ന പുരാതനമായ കോംഗോ സാമ്രാജ്യത്തിന്റെ പേരിൽ നിന്നാണ് നദിക്ക് ഈ പേര് ലഭിച്ചത്.
സാമ്രാജ്യത്തിന്റെ പേരാകട്ടെ പതിനേഴാം നൂറ്റാണ്ടിൽ എസികോംഗോ എന്ന് വിളിക്കപ്പെട്ടിരുന്ന തദ്ദേശവാസികളായ ബാണ്ടു വംശജരുടെ പേരിൽനിന്നും ഉരുത്തിരിഞ്ഞതാണ്.
അബ്രഹാം ഓർടേലിയസ് 1564-ൽ നിർമ്മിച്ച ലോക ഭൂപടത്തിൽ കോംഗോ നദീ മുഖത്ത് നിലനിന്നിരുന്ന നഗരത്തെ മാനികോംഗൊ എന്നാണ് സൂചിപ്പിച്ചത്.
നദീതടം കോംഗോ നദിയുടെ നദീതടപ്രദേശം
കോംഗോ നദീതടം 4,014,500 square kilometres (1,550,000 sq mi) വ്യാപിച്ചുകിടക്കുന്നു, ഇന്ത്യയുടെ വിസ്തൃതിയേക്കാൾ കൂടുതലാണിത്.
പതനസ്ഥാനത്ത് അറ്റ്ലാന്റിക് സമുദ്രത്തിലേക്ക് പുറന്തള്ളുന്ന ജലത്തിന്റെ അളവ് 23,000 to 75,000 cubic metres per second (810,000 to 2,650,000 cu ft/s) ,  വരേയാണ്, ശരാശരി അളവ് 41,000 cubic metres per second (1,400,000 cu ft/s) .
കോംഗോ (ചെസ്സ് വകഭേദം) ഇംഗ്ലീഷ് വിലാസം https://ml.wikipedia.org/wiki/Congo_(chess_variant) കോംഗോ യുടെ കളിക്കളവും ആരംഭനിലയും.
ചിത്രത്തിൽ, കോട്ടകൾ തവിട്ടുനിറത്തിലും പുഴ നീലനിറത്തിലും കാണിച്ചിരിക്കുന്നു.
ആരംഭ നില: ജിറാഫുകൾ (a-ഫയൽ), കുരങ്ങന്മാർ (b-ഫയൽ), ആനകൾ (c, e എന്നി ഫയലുകൾ), സിംഹങ്ങൾ (d-ഫയൽ), മുതലകൾ (f-ഫയൽ),  സീബ്രകൾ (g-ഫയൽ).
കാലാളുകളെ കൊണ്ട് കളിക്കാരുടെ രണ്ടാമത്തെ നിര സജ്ജീക്കരിച്ചിരിക്കുന്നു.
ഒരു ചെസ്സ് വകഭേദമാണ് കോംഗോ .
7×7 കളിക്കളമാണ് കോംഗോ കളിക്കാൻ ഉപയോഗിക്കുന്നത്.
കാട്ടിലെ ജീവികളായ സിംഹം , ആന , കുരങ്ങൻ , മുതല , ജിറാഫ് , സീബ്ര എന്നിവയും മനുഷ്യനുമാണ് ഇതിലെ കരുക്കൾ.
നെദർലൻഡുകാരാനായ ഡെമിയൻ ഫ്രീലിങ്ങ് 1982 ൽ എട്ടു വയസ്സുള്ളപ്പോഴാണ് കോംഗോ ചെസ്സ് സൃഷ്ടിച്ചത്.
ഗെയിം ഡിസൈനറായ പിതാവിന്റെ (ക്രിസ്ത്യൻ ഫ്രീലിങ്ങ്) പ്രേരണയിലാണ് ഇദ്ദേഹത്തിന്റെ സൃഷ്ടി.
ചെസ്സിലെയും ചൈനീസ് വകഭേദമായ ഷിയാങ്ചിയിലെയും സവിശേഷതകൾ കൂട്ടിക്കലർത്തിയാണ് ഡെമിയൻ കോംഗോ നിർമ്മിച്ചത്.
നെദർലൻഡിലെ ക്ലബുകളിൽ ജനപ്രിയമായ രണ്ടാമത്തെ ചെസ്സ് വകഭേദമാണിത്.
കളിക്കളം
7×7 കളിക്കളത്തിലാണ് കോംഗോ കളിക്കുന്നത്.
കളത്തിൽ രണ്ടു 3x3 കോട്ടകൾ സിംഹങ്ങൾക്കായുണ്ട്.
പുഴ കളിക്കളത്തെ തിരശ്ചീനമായി മധ്യത്തിൽ വിഭജിക്കുന്നു.
കളി തുടങ്ങുമ്പോഴുള്ള കരുക്കളുടെ ആരംഭനില കാണിച്ചിരിക്കുന്നു.